CELEX: 31993R2967
Language: el
Date: 1993-10-25 00:00:00
Title: Κανονισμός (ΕΟΚ) αριθ. 2967/93 του Συμβουλίου της 25ης Οκτωβρίου 1993 με τον οποίο απαγορεύεται η προμήθεια ορισμένων προϊόντων στην UNITA

Avis juridique important

|

31993R2967

Κανονισμός (ΕΟΚ) αριθ. 2967/93 του Συμβουλίου της 25ης Οκτωβρίου 1993 με τον οποίο απαγορεύεται η προμήθεια ορισμένων προϊόντων στην UNITA  

Επίσημη Εφημερίδα αριθ. L 268 της 29/10/1993 σ. 0001 - 0004 Φινλανδική ειδική έκδοση: Κεφάλαιο 11 τόμος 23 σ. 0058  Σουηδική ειδική έκδοση: Κεφάλαιο 11 τόμος 23 σ. 0058 

ΚΑΝΟΝΙΣΜΟΣ (ΕΟΚ) αριθ. 2967/93 ΤΟΥ ΣΥΜΒΟΥΛΙΟΥ της 25ης Οκτωβρίου 1993 με τον οποίο απαγορεύεται η προμήθεια ορισμένων προϊόντων στην UNITAΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Εκτιμώντας:  ότι το Συμβούλιο Ασφαλείας των Ηνωμένων Εθνών, ενεργώντας στο πλαίσιο του κεφαλαίου VII του Χάρτη των Ηνωμένων Εθνών, ενέκρινε με την απόφαση 864 (1993) της 15ης Σεπτεμβρίου 1993, τη λήψη μέτρων που πρέπει να εφαρμόσουν όλα τα κράτη στις συναλλαγές τους  με την Ανγκόλα ώστε η UNITA να συμμορφωθεί προς τις προηγούμενες αποφάσεις του Συμβουλίου και να τηρήσει τις "Acordos de Paz"- ότι το Συμβούλιο Ασφαλείας κάλεσε επίσης τα κράτη μέλη των Ηνωμένων Εθνών να εφαρμόσουν αυτά τα μέτρα παρά την ύπαρξη δικαιωμάτων ή υποχρεώσεων που απορρέουν ή παρέχονται στο πλαίσιο διεθνούς συμφωνίας ή συμβάσεως που έχει συναφθεί, ή άδειας ή έγκρισης  που έχει χορηγηθεί πριν από την ημερομηνία έγκρισης της οικείας απόφασης- ότι επομένως η τέταρτη σύμβαση ΑΚΕ/ΕΟΚ που υπεγράφη στη Λομέ στις 15 Δεκεμβρίου 1989 μέρη της οποίας είναι η Κοινότητα και η Ανγκόλα, δεν αποτελεί εμπόδιο στην εφαρμογή των εν  λόγω μέτρων του Συμβουλίου Ασφαλείας- ότι η Κοινότητα και τα κράτη μέλη της, που συνήλθαν στο πλαίσιο της πολιτικής συνεργασίας, δήλωσαν την πλήρη υποστήριξή τους στα μέτρα αυτά- ότι υπ' αυτές τις συνθήκες η Κοινότητα οφείλει να εφαρμόσει την προκειμένη απόφαση του Συμβουλίου Ασφαλείας στις εμπορικές της συναλλαγές- ότι κατά την απόφαση αυτή, τα εγκρινόμενα μέτρα εφαρμόζονται από τα κράτη μέλη των Ηνωμένων Εθνών μετά από κοινοποίηση, εκ μέρους του Γενικού Γραμματέως των Ηνωμένων Εθνών, των σημείων εισόδου στο έδαφος της Ανγκόλα τα οποία εξαιρούνται των εν λόγω  μέτρων και του έχουν γνωστοποιηθεί από την κυβέρνηση της Αγκόλα, ότι η κοινοποίηση αυτή περιήλθε στην Κοινότητα στις 7 Οκτωβρίου 1993- ότι η Κοινότητα και τα κράτη μέλη της συμφώνησαν να χρησιμοποιήσουν κοινοτικό μέσο για να εξασφαλίσουν μεταξύ άλλων την ενιαία εφαρμογή των μέτρων αυτών σ' όλη την Κοινότητα,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Από την 7η Οκτωβρίου 1993, απαγορεύεται:  - η πώληση ή προμήθεια πετρελαίου και προϊόντων πετρελαίου που απαριθμούνται στο παράρτημα Ι, ανεξάρτητα αν είναι καταγωγής της Κοινότητας ή όχι, στο έδαφος της Ανγκόλας εκτός των σημείων εισόδου του παραρτήματος ΙΙ,  - κάθε δραστηριότητα που έχει ως αντικείμενο ή αποτέλεσμα να προωθεί άμεσα ή έμμεσα τις ανωτέρω ενέργειες.  2. Εξουσιοδοτείται η Επιτροπή να τροποποιήσει τον κατάλογο του παραρτήματος ΙΙ βάσει των αντιστοίχων κοινοποιήσεων του Γενικού Γραμματέως των Ηνωμένων Εθνών. Οι τροποποιήσεις αυτές δημοσιεύονται στην Επίσημη Εφημερίδα των Ευρωπαϊκών Κοινοτήτων.   Άρθρο 2  Η πώληση ή προμήθεια στην Ανγκόλα πετρελαίου και προϊόντων πετρελαίου του παραρτήματος Ι που δεν απαγορεύονται στο πλαίσιο του άρθρου 1, θα πραγματοποιείται με προηγούμενη άδεια που θα εκδίδουν οι αρμόδιες αρχές των κρατών μελών.   Άρθρο 3  Ο παρών κανονισμός εφαρμόζεται ανεξάρτητα από τα δικαιώματα ή τις υποχρεώσεις που απορρέουν ή παρέχονται από διεθνή συμφωνία, ή από σύμβαση που έχει συναφθεί, ή από άδεια ή έγκριση που έχει χορηγηθεί πριν από την έναρξη ισχύος του παρόντος  κανονισμού.   Άρθρο 4  Κάθε κράτος μέλος θα καθορίσει τις επιβλητέες κυρώσεις σε περίπτωση παραβίασης του παρόντος κανονισμού.   Άρθρο 5  Ο παρών κανονισμός εφαρμόζεται στα εδάφη των κρατών μελών στα οποία είναι εφαρμοστέα η συνθήκη για την ίδρυση της Ευρωπαϊκής Οικονομικής Κοινότητας, και υπό τους όρους της συνθήκης αυτής, συμπεριλαμβανομένου του εναερίου χώρου τους, και σε κάθε  αεροσκάφος ή σκάφος που υπάγεται στη δικαιοδοσία κράτους μέλους, καθώς και οπουδήποτε αλλού εκτός των ανωτέρω εδαφών σε κάθε υπήκοο κράτος μέλος και σε κάθε οργανισμό που έχει καταχωρηθεί ή συσταθεί σύμφωνα με νομοθεσία κράτους μέλους.   Άρθρο 6  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 25 Οκτωβρίου 1993.  Για το Συμβούλιο Ο Πρόεδρος Ph. MAYSTADT    ΠΑΡΑΡΤΗΜΑ Ι   "" ID="01">2709> ID="02">Λάδια ακατέργαστα, από πετρέλαιο ή από ασφαλτούχα ορυκτά (ακατέργαστο πετρέλαιο)"> ID="01">2710> ID="02">Λάδια από πετρέλαιο ή από ασφαλτούχα ορυκτά, άλλα από τα ακατέργαστα λάδια. Παρασκευάσματα που δεν κατονομάζονται  ούτε περιλαμβάνονται αλλού, που περιέχουν κατά βάρος 70 % ή περισσότερο λάδια από πετρέλαιο ή ασφαλτούχα ορυκτά και στα οποία τα λάδια αυτά αποτελούν το βασικό συστατικό"> ID="01">2711> ID="02">Αέρια πετρελαίου και άλλοι αέριοι υδρογονάνθρακες">  ID="01">2712 10> ID="02">Βαζελίνη"> ID="01">2712 20 00> ID="02">Παραφίνη που περιέχει κατά βάρος λιγότερο του 0,75 % λάδι"> ID="01">ex 2712 90> ID="02">"Slack wax", "scale wax""> ID="01">2713> ID="02">Οπτάνθρακας (κοκ) από πετρέλαιο, άσφαλτος από  πετρέλαιο και άλλα υπολείμματα των λαδιών πετρελαίου ή των ασφαλτούχων ορυκτών"> ID="01">2714> ID="02">Άσφαλτοι εν γένει φυσικές. Σχίστες και άμμος, ασφαλτούχα. Ασφαλτίτες και πετρώματα ασφαλτούχα"> ID="01">2715 00 00> ID="02">Μείγματα ασφαλτικά με  βάση τη φυσική άσφαλτο εν γένει, την πίσσα του πετρελαίου, την ορυκτή πίσσα ή το υπόλειμμα αυτής (π.χ. μαστίχες ασφαλτούχες, "cut-backs")"> ID="01">2901> ID="02">Υδρογονάνθρακες άκυκλοι"> ID="01">2902 11 00> ID="02">Κυκλοεξάνιο"> ID="01">2902 20>  ID="02">Βενζόλιο"> ID="01">2902 30> ID="02">Τολουόλιο"> ID="01">2902 41 00> ID="02">ο-Ξυλόλιο"> ID="01">2902 42 00> ID="02">μ-Ξυλόλιο"> ID="01">2902 43 00> ID="02">π-Ξυλόλιο"> ID="01">2902 44> ID="02">Ισομερή του ξυλολίου σε μείγμα"> ID="01">2902  50 00> ID="02">Στυρόλιο"> ID="01">2902 60 00> ID="02">Αιθυλοβενζόλιο"> ID="01">2902 70 00> ID="02">Κουμένιο"> ID="01">2905 11 00> ID="02">Μεθανόλη (μεθυλική αλκοόλη)"> ID="01">3403 19 00> ID="02">Παρασκευάσματα λιπαντικά (στα οποία περιλαμβάνονται  και τα λάδια κοπής, τα παρασκευάσματα για την απελευθέρωση του παξιμαδιού της βίδας, παρασκευάσματα αντισκωριακά ή αντιδιαβρωτικά και τα παρασκευάσματα για το ξεκαλούπωμα, με βάση τα λιπαντικά) και παρασκευάσματα των τύπων που χρησιμοποιούνται στην  επεξεργασία με λάδι ή με λίπος των υφαντικών υλών του δέρματος, των γουνοδερμάτων ή άλλων υλών, με εξαίρεση εκείνα που περιέχουν σαν βασικά συστατικά 70 % ή περισσότερο κατά βάρος λάδια από πετρέλαιο ή από ασφαλτούχα ορυκτά που δεν θεωρούνται βασικά  συστατικά"> ID="01">3811 21 00> ID="02">Προσθετικά για λιπαντικά που περιέχουν λάδια πετρελαίου ή ασφαλτούχων ορυκτών"> ID="01">3823 90 10> ID="02">Σουλφονικά άλατα πετρελαίου, με εξαίρεση τα σουλφονικά άλατα πετρελαίου μετάλλων, αλκαλίων, αμμωνίου ή  αιθανολαμινών. Σουλφονικά οξέα λαδιών ασφαλτούχων ορυκτών, θειοφαινικά και τα άλατα αυτών ">   ΠΑΡΑΡΤΗΜΑ ΙΙ   Προβλεπόμενα στο άρθρο 1 σημεία εισόδου  Αεροδρόμια Luanda και Katumbela (επαρχία Benguela) και λιμένες Luanda, Malongo (επαρχία Cabinda), Lobito (επαρχία Benguela) και Namibe (επαρχία Namibe).